CELEX: 62015CN0297
Language: hr
Date: 2015-06-18 00:00:00
Title: Predmet C-297/15: Zahtjev za prethodnu odluku koji je 18. lipnja 2015. uputio Sø- og Handelsretten (Danska) – Ferring Lægemidler A/S, koji zastupa Ferring B.V. protiv Orifarm A/S

7.9.2015   
            
            
               HR
            
            
               Službeni list Europske unije
            
            
               C 294/34
            
         Zahtjev za prethodnu odluku koji je 18. lipnja 2015. uputio Sø- og Handelsretten (Danska) – Ferring Lægemidler A/S, koji zastupa Ferring B.V. protiv Orifarm A/S
   (Predmet C-297/15)
   (2015/C 294/42)
   Jezik postupka: danski
   
      Sud koji je uputio zahtjev
   
   Sø- og Handelsretten (Danska)
   
      Stranke glavnog postupka
   
   
      Tužitelj: Ferring Lægemidler A/S, koji zastupa Ferring B.V.
   
      Tuženik: Orifarm A/S
   
      Prethodna pitanja
   
   
               1.
            
            
               Treba li odredbe članka 7. stavka 2. Direktive 2008/95/EZ Europskog parlamenta i Vijeća od 22. listopada 2008. o usklađivanju zakonodavstava država članica o žigovima (1) i povezanu sudsku praksu tumačiti na način da se nositelj žiga može protiviti daljnjoj komercijalizaciji lijeka od strane usporednog uvoznika ako potonji navedeni lijek prepakirava u novo pakiranje i označava žigom, u slučaju kad nositelj žiga komercijalizira taj lijek u pakiranjima s istim sadržajem i istom količinom u svim zemljama Europskog gospodarskog prostora gdje se taj lijek stavlja na tržište?
            
         
               2.
            
            
               Je li odgovor na prvo pitanje drukčiji ako i u državi izvoza i u državi uvoza nositelj žiga stavlja lijek na tržište u dva različita pakiranja, odnosno u kutijama s deset bočica tj. s jednom bočicom, a uvoznik kupuje kutije s deset bočica u državi izvoza kako bi ih prepakirao u kutije s jednom bočicom i označio žigom prije stavljanja na tržište u državi uvoza?
            
         
      (1)  SL 2008. L 299, str. 25.; SL, posebno izdanje na hrvatskom jeziku, poglavlje 17., svezak 2., str. 149.